
VENEZIA  -  1750 


ATTO  PRIMO 


Camera   in   casa   di   Lunardo. 

SCENA  PRIMA 
Lucieta  e  Margarita 

LUCIETA 
Siora  mare? 

MARGARITA 

Fia  mia? 

LUCIETA 

Che   strazza  d'alegria, 
Dir  che  xe  carneval. 

MARGARITA 
Co  sti  classi, 

LUCIETA 
Sti   spassi 
MARGARITA 
Co  sta  malinconia 

LUCIETA 

Da  funaral. 


Ma! 
Ma! 


MARGARITA 

LUCIETA 
MARGARITA 


Figurarse! 

In  t'un  ano  che  son  maridada 

vostro  pare  che  spasso  m'à  dà? 

LUCIETA 
E  sì,  mo,  sala 
no  vedea  l'ora 
che'l  se  tornasse 
a  maridar? 
Co  gera  sola 
disea  in  tra  mi: 
Sior  pare  povereto 
noi   ga  gnissun  al  mondo 
che  possa  un  pocheto 
menarme  a  spazzisar 
bià  pazientar. 

MARGARITA 
Figurarse. 

LUCIETA 

Se  in  casa  ghe  sarà  siora  maregna 

no  sarà  più  cussi. 

El  s'a  ben  maridà  ma  cara  eia 

le  cose  xe  restae  quel  che  le  gera! 

MARGARITA 

El  xe  un  orso  fia. 
Noi  se  diverte  lu 
e  el  ne  fa  pair  nu. 
Figurarse,  mi,  allevada 
da  mia  mare  nel  bombaso 
tra  i  festini  e  che  la  vada! 


Dove  mai  go  batuo  el  naso? 

Basta  basta,  taso,  taso. 

Almanco  vu 

ciaparè  su, 

ve  sposare, 

respirare, 

Ciò,  povarazza, 

bon  prò  ve  fazza. 

LUCIETA 

La   diga,  siora  mare 
quando  me  maridarogio? 

MARGARITA 

Quando   che,  figurarse 
al  ciel  ghe  piasarà. 

LUCIETA 

E  co  glie  piasarà  lo  savarogio? 

MARGARITA 

Mo  che  sempieta!   Certo 
che  vu  lo  savarè. 

LUCIETA 

La  diga,  la  me  diga: 

glie  xe  gnente  in  cantier? 

MARGARITA 

Ghe  xe  e  no  ghe  xe. 

LUCIETA 

No  la  sa  gnente? 

MARGARITA 

Se  parlo  el  ziga. 

LUCIETA 

Via,  cara  eia. 


MARGARITA 

Tasè  putela 
che  mi  no  so. 

LUCIETA 

Gnanca  mo  gnente 
mo  gnanca  mo! 

MARGARITA 
Coss'è  sti  sesti? 

LUCIETA 

Sia  malignazzo! 

No   go   gnissun  al  mondo 

che  a  mi  me  vogia  ben. 

MARGARITA 
Ve  ne  vogio  anca  massa... 

LUCIETA 

...i  par  tutti  d'acordo 
per  danne  del  velen. 

MARGARITA 
Vardè,   sentì   che  roba! 

LUCIETA 

Sior  pare  col  me  vede, 
noi  fa  che  strappazzarme. 

MARGARITA 
E  mi  siora  petassa? 

LUCIETA 

Eia  per  consolarme 
la  mola  e  pò  la  tien. 

MARGARITA 

Mo,  brava  disè  ben. 

LUCIETA 

No  go  gnissun  al  mondo 
che  a  mi  me  vogia  ben. 

MARGARITA 

Mi  v'ò  anca  massa  in  mente 
frascona,  figurarse. 

LUCIETA 

Figurarse! 

MARGARITA 
Aveu  dito  qual  cossa? 
LUCIETA 
Mi  siora?  Proprio  gnente. 

LUCIETA  MARGARITA 

La  fa  che  me  bisega  in  sen  Se  parlo  ghe  melo  nel  sen 

caldeto    che'l   cuor   el   consola  caldeto  che'l   cuor  el  consola, 

e  pò  ciapè  su,  la  ghe  mola  se  taso  facendoghe  gola 

e  el  dolce  la  cambia  in  velen.  el  dolce  ghe  cambio  in  velen. 

Oimiei  se  podesse   sperar  Da  resto  vorave   sperar 

magari  in  cao'l  mondo  lontana  che  pò   no   sia   tanto  lontana 

d'aver  anca  mi  la  mia  mana  par  eia  un  pocheto  de  mana 

un  puto  che  m'abia  a  incontrar,  qualcun  che  la  vogia  sposar. 

MARGARITA 
Vien  vostro  pare! 

LUCIETA 
Presto  a  laorar,  , 


—   IO 


SCENA  SECONDA 

LUNARDO    e  DETTE 

(Lunardo   entra  bel  bello   senza  parlare) 

MARGARITA 
(Velo   qua   eh!) 

LUCIETA 

(El  vien  co  fa  i  gati).  Patron 
sior  pare. 

MARGARITA 

Sioria,  patron! 

No  s'usa  gnanca  de  saludar? 

LUNARDO 
Laorè,  laorè. 

Per  farine  un  complimento 
stralassè  de   laorar? 

MARGARITA 
Za,  ngurarse 
semo  le  schiave  more! 

LUNARDO 

Che   strambezzi  ! 

Cossa   songio?   Un  orso?   Un  tartaro 

Aguzin  de  la  galia? 

Seben  no  vogio  ciassi 

vegnimo  a  dir  el  merito 

laorè 

e  savarò  darve  i  vostri  spassi. 

LUCIETA 

Caro,  caro  e  me  sior  pare. 
Indovino,  scometo 
Lu  ancuo  par  un  pocheto 
el  vo  menarme  in  mascara. 

LUNARDO 
In  mascara?    In  mascara? 

MARGARITA 

(tra    sé) 

Adesso  sì,  el  va  zoso. 

LUNARDO 

E  gavò  tanto  muso 

de  dir  sto  bocon  de  resia? 

M'aveu  mai  visto  mi,  siora  strambazza, 

vegnimo  a  dir  ci  merito, 

sul  mio  muso  una  mascara  de  strazza? 

Cosa  xela  sta  mascara?... 

Le  pute  no  à  d'andar  immascarae. 

MARGARITA 

Le  maridae,  par  altro... 

LUNARDO 

Siora  no,  siora  no, 
gnanca  le  maridae. 

MARGARITA 

Figurarse,  e  cossa  xele 
tute  quele  che  glie  va? 

LUNARDO 

Figurarse,  figurarse 
mi  no  vago  a  savariar. 

MARGARITA 

Parche,  vegnimo 
a  dir  el  merito 
parche  se  un  rustego. 

LUNARDO 
Siora  Malgari,  non  la  me  provoca! 

MARGARITA 
Sior  Lunardo  no  la  nie  stuzzega! 

LUNARDO 
Siora  Malgari! 

MARGARITA 

Sior  Lunardo! 

LUNARDO 
Siora  Malgari! 

MARGARITA 

Sior  Lunardo! 

LUCIETA 

Mo  via,  sior  pare,  via 

no  me  ne  importa  de  andar  ma  che  noi  cria, 

Sior  pare  via  el  sia  bon 

el  staga  in  alegria 

che  mi  za  so  un  paston 

so  la  so  cara  fia. 

Per  far  el  carneval 

no  penso  a  immascararme 

per  mi  ogni  cossa  vai 

e  basta  per  distrarrne. 

MARGARITA 

À  dir  la  verità 

sta  puta  vai  tant'oro 

e  chi  la  sposarà 

ghe  tocarà  un  tesoro 

e  mi  col  cuore  in  man 

la  bramo  fortunada 

vorave  anca  doman 

vederla  colocada. 

LUNARDO 

(tra    se) 

De  ste  consolazion, 
ah!  no  ghe  n'è  che  una, 
sì,  caro  el  mio  paston 
voi  far  la  tua  fortuna. 

(Lncietta  salta  e  ride) 

LUNARDO 

Ben  vegnì  qua  e  sentì. 
De  le  volte  anca  mi 
pararave  che   fusse   fastidioso, 
ma  ancuo  mo,  son  de  vogia. 
Sapiè,  fie,  che  stasera 
disnemo  in  compagnia. 

LUCIETA 
O  magari  sior  pare!  Dove?   Dove? 

LUNARDO 
In  casa. 

Ho  invida  tre  galantomeni 
cole  sue  brave  mugier 
disnaremo,  ridaremo 
e  s'avemo  da  goder. 

LUCIETA 
Manco  mal! 

MARGARITA 

Manco  mal! 
E  chi  xeli,  figurarse? 

LUNARDO 

Aspetè,  senti  chi  i  xe. 
Vegnarà  sior  Simon  Maroele. 

LUCIETA    e   MARGARITA 
(assieme) 
Bon! 

LUNARDO 
Sior  Maurizio  'de  le  Strepe! 

LUCIETA    e   MARGARITA 

(assieme) 
Megio  ! 

LUNARDO 

E  sior  Cancian  Tartufola. 

LUCIETA    e   MARGARITA 
(assieme) 
Mo  caro! 

LUNARDO 

No  i  xe  tre  omini 
come   se   die? 

MARGARITA 
Sior  sì!  Sior  sì! 

LUCIETA 

(a  Margarita) 

Tre  rusteghi  pezo  de  lu. 

MARGARITA 
(a  Luiiardo) 
Tre  rusteghi  pezo  de  vu. 

LUNARDO 

Eh!  al  di  d'ancuo  parona 

usa  cussi  pensar  squasi  ogni  dona. 

Quando  un  omo  xe  serio  e  prudente 

e  che  grilli  noi  ga  nel  cervelo, 

per  le  f emene  cossa  mo  xelo? 

El  xe  un  rustego,  un  orso,  un  tiran. 

Volè  strambezzi 
petegolezzi 
e  stomcghczzi, 
le   mode   ultime, 
volò  merletti 
e  pò  ciasseti 
e  pò  spasseti, 
volò  sui  ahi  ti 
oro  e  lustrini, 
volè  teatri, 
volò  festini, 
la  vostra  casa 
ve  par  preson. 

Ma  pensò  a  quele  tante  famegie 
che  ogni  zorno  va  zo  in  precipizio 
che  sbrissando  sul  fango  del  vizio 
in  miseria  in  rovina  le  va. 
(cambiando  tono) 
Parlio  ben? 

MARGARITA 

Sì,  sì,  parlò  benon. 
Vegnarà   siora   Marina? 

LUNARDO 
Col  mario,  certo,  seguro. 

MARGARITA 
Vegnarà   siora   Felice? 

LUNARDO 

Col  mario,  se  poi  pensar. 

Cussi  gnente  ghe  xe  de  scuro 

e  gnissun  poi  sospettar 

e  no...  (a  Lncieéa)  Cossa  steu   a  spionar? 

LUCETTA 

Noi  vo  che  senta? 

LUNARDO 

(piano    a    Margarita) 

No  vedo  Fora 
de   destrigarmela 

(a  Lucieta) 
Ande  de  là!... 

LUCIETA 
Cossa  ghe  fazzio? 

LUNARDO 
Ande  vi  digo. 

LUCIETA 
Cossa  ve  intrigo? 

LUNARDO 

Fora  de  qua,  che  deboto  deboto... 

MARGARITA 

Via,  obedilo 
vostro  sior  pare. 

LUCIETA 

Eh!  vago,  sì,  sì,  vago... 

(esce,  poi  facendo   capolino  dalla  porta) 
Son  de  là... 

(via) 

MARGARITA 
E  cussi,  come  va  sto  maridozzo? 

LUNARDO 

...spetè.  Mi  credo...  credo... 
credo,  vede,  d'averla  maridada. 

MARGARITA 
Con  chi  se  poi  saver? 

LUNARDO 
Zitto! 

Che  gnanca  Faria  sapia... 
Col  fio  de  sor  Maurizio. 


MARGARITA 

Filipeto! 

LUNARDO 


MARGARITA 

Eh!    zelo  un  contrabando! 

LUNARDO 

I  fati  mii  no  vogio 
se  gabia  de  saver. 

MARGARITA 

Sior  sì!  E  la  puta 
quando  lo  savarà? 

LUNARDO 
Co  la  se  sposarà. 


Ah! 


MARGARITA 

(incredula) 

LUNARDO 

(grugnito  affermativo) 


MARGARITA 

(sempre  più  incredula) 

Ah? 

E  no  i  s'à  da  vedar  prima? 


8SSSÌ... 

LUNARDO 

Siora  mi  no  son  uso 

stomeghezzi  secondar, 

chi  la  vede  a  pena  in  muso 

la  ga  anca  da  sposar, 

chi  la  vede  apena  in  muso, 

tachetè!   l'à  da  sposar. 

MARGARITA 

E  se  noi  ghe  piase? 

LUNARDO 
Son  paron  mi 

MARGARITA 

Ma  omo  benedeto, 

se  no  la  piase  al  puto? 

LUNARDO 

Impossibile! 

M'à  dà  parola  el  pare, 

seguro  son  de  tuto. 

MARGARITA 

O  che  bel  matrimonio 
proprio  el  consola  el  cuor. 

LUNARDO 

In  casa  mia  le  pule 
no  ga  da  far  l'amor. 

(via) 

MARGARITA 

O  fortuna  malegnaza, 
m'à  tocà  sto  bel  zogelo, 
mi  ve  sfido  soto  el  cielo 
el  so  simile  a  trovar. 


Ah!  par  mi  se  el  matrimonio 

no  portava  più  bon  vento 
gera  megio  in  un  convento 
che  me  andasse  a  ritirar. 

LUNARDO 

(rientrando) 

Saveu  chi  xe! 

MARGARITA 
Chi? 

LUNARDO 

Sior  Maurizio. 

MARGARITA 


del  puto.   Vienlo 
per  stabilir? 

LUNARDO 
Ande   de  là. 

MARGARITA 
Me  mandè  via? 

LUNARDO 
Me  pararia. 

MARGARITA 

Oh!  ma  de  dia 
par  vu  chi   son? 
Son  la  muger. 

LUNARDO 
E  mi  el  paron. 

MARGARITA 
Mo  che  bel  satiro! 


El  pare 

LUNARDO   ' 
Presto  caveve! 

MARGARITA 
Mo  che  bel  cotego! 

LUNARDO 
Su  destrigheve! 

MARGARITA 
Uh! 

LUNARDO 

i  La   fenimio? 

MARGARITA 

Mo  che  bestioni 

(via) 

SCENA  QUARTA 
Leonardo  e  Maurizio 

LUNARDO 

L'è  andada  finalmente. 

Co  custia  senza  urlar  no  se  fa  gnente. 

Ghe  vogio  ben  assae, 

ma  qua  cussi 

comando  mi.  i 

MAURIZIO 

(entra  con  gravità) 

Sior  Lunardo,  patron. 

LUNARDO 
Sior  Maurizio,  sioria. 

« 

MAURIZIO 
Ho  parla  co  mio  fio. 

LUNARDO 

Cossalo  dito? 

MAURIZIO 

L"è  contento  el  se  sa.  Ma  si,  el  voria... 
vederla  un  pochetin. 


LUNARDO 


Sior  no,  sti  pati 
no  avemo  stipula. 


MAURIZIO 

Ben  ben  quieteve, 
el  puto  obedirà. 

LUNARDO 

Vegnemo  a  dir  el  merito 
la  dote  è  pareciada. 

MAURIZIO 
No  voi  bezzi;   investimoli. 

LUNARDO 
Come  ve   piasarà. 

MAURIZIO 

No  spendè  in  abiti 
che  mi  no  vogio. 

LUNARDO 

Mi  ve  la  dago 
ta  qual  la  xe. 
Sea  no  ghe  n'è. 

i 
MAURIZIO 
In  casa  mia 
no  vogio  sea 
no  vogio  scufie 
ne  tabarine 
ne  cartoline 
da  far  i  rizi 
nastri  o  topè. 

LUNARDO 

Sieu  benedeto, 
la  pensè  proprio 
come  se  die! 
Glie  fareu  zogie? 

MAURIZIO 

I  so  manini 

el  so  aneleto 

i  so  recini. 

E  pò  a  la  festa  glie  darò  un  zogelo 

de  la  bon'anima 

de  mia  muger. 

LUNARDO 
Requie  in  eterna. 

MAURIZIO 
Requiem. 

LUNARDO  e  MAURIZIO 
(a   due) 

De  profundis  clamavi,  etc. 

LUNARDO 

Oh!  A  proposito 
no  fessi  miga 
ligar  ste  zogie 
a  la  moderna? 

MAURIZIO 

Ma  sogio  mato 

d'aver  ste  vogie? 

Pare  mio,  de  sti  spegazzi 

mai  go  fato  ne  farò. 

Modernele  ogni  diese  ani 

e  in  cent'ani  capirò 

che  do  volte  le  comprò. 

LUNARDO 
Ah!  Gh'è  pochi  che  pensa  cussi. 

MAURIZIO 
E  gh'è  pochi  che  ga  i  nostri  bezzi. 

LUNARDO 
Mo  sior  si,  ch'el  ze  un  gusto  star  ben. 

MAURIZIO 
E  caponi,  straculi  magnar. 

LUNARDO 
E  a  bon  mercà. 

MAURIZIO 
E  senza  debiti. 

LUNARDO 
E  senza  strepiti. 

MAURIZIO 
Senza  secae... 

LUNARDO 
Paroni  nu... 

MAURIZIO 
Le  done  quace. 

LUNARDO 
E  i  fioi  da  fioi. 

MAURIZIO 

Come  che  va. 

Cussi  ò  arlevà  inio  fio. 

LUNARDO 
E  mi  cussi  la  puta. 

MAURIZIO 
Un  bagathr  noi  buta. 

LUNARDO 

La  mia  tuto  sa  far: 
fin  in  cusina 
la  lava  i  piati. 

MAURIZIO 

E  mi  el  mio  puto 
parche  noi  s'usa 
cole  massere 
a  bazzegar 
in  fin  le  braghe 
voi  che  el  se  cusa. 
e  che  le  calze 
el  sapia  far. 

LUNARDO 
Bravo  dasseno! 

MAURIZIO 
Ah!   Go  giudizio. 

LUNARDO 

Femolo  donca 
sto    sposalizio. 

MAURIZIO 
Certo. 

LUNARDO 

E  ve  aspeto 
ancuo  a  disnar. 

MAURIZIO 
E  magnaremo. 

LUNARDO 
Se  godaremo. 

MAURIZIO 
Staremo  alegri. 

LUNARDO 

Faremo  festa! 

MAURIZIO 

Faremo  festa! 

LUNARDO  e   MAURIZIO 

(assieme) 

E  i  dise  i  stupidi 
che   ne   godemo 
Puff  e!  Martuffi! 
Da  petufar. 

(escono   a   braccetto) 

SCENA  QUINTA 

Terrazza  in  casa  di  Marina. 
Marina,   la  serva,  poi  Filipeto,  poi  Simon 

(Marina  intenta   a  stendere   la  biancheria.  —   La   serva   fa 
per  alzare  un  vaso  di  fiori  e  non  può). 

MARINA 

(cantarellando) 

El  specio  me  ga  dito  che  son  bela 
che  ghe  somegio  a  una  rosa  bian... 

(s'interrompe   e  parla   alla   serva) 
Issa!  Issa!   Coraggio. 

SERVA 

Siora,  el  pesa. 

MARINA 
Qua,  qua,  bona  da  gnente. 

(aiuta   la   serva   a  trasportare  il  vaso) 
Aveu  visto?  Ande  a  torghene  ancora. 

SERVA 
Siora  sì. 

MARINA 

E  vardè  de  no  rompar. 

SERVA 

No,  no  siora. 
i  (via) 

MARINA 

(riprende  a  cantarellare) 

Che  ghe  somegio  a  una  rosa  bianca, 
ga  dito  el  specio. 

Le  rose  bianche  a  el  manego  spinoso 
le  bele  done  ga  el  mario  zeloso... 

(s'interrompe    nuovamente   vedendo    la    servai 

Cossa  feu? 

No  vede  che  ghe  andè  drento? 

SERVA 
Gnente  gnente  parona  xe  sta  el  vento. 

.       MARINA 

(con  insistenza) 

Le  bele  done  ga  el  mario  zeloso. 

E  mi  me  vendico 

e  per  dispeto 

me  sero  in  camera 

me  fico  in  leto. 

FILIPETO 
(entra) 
Sior  amia! 
Sior  amia  Marina. 

MARINA 
Filipeto?  !...   Che  miracolo? 

FILIPETO 

(entrando) 

Sior  amia,  no  la  sa? 

MARINA 

Oh!  Dio,  disgrazie? 
Cossa  xe  sta? 

FILIPETO 
Ghe  xe  sior  barba? 

MARINA 

No,  noi  ghe  xe 
quell'orso  no. 
Cossà  gavè? 

FILIPETO 

(alla  serva) 

Sentì  ste  là, 
ferma  cussi, 
sei  vien  elisemelo, 
che  me  la  moco. 

(a  Marina) 
Noi  ga  dito  sior  pare? 

MARINA 
Ma,  sior  oco,  de  cossa  infin? 

FILIPETO 
La  varda  ben. 

MARINA 
Su  via... 

FILIPETO 

El  me  voi... 
el  me  voi...  za...,  el  me  voi... 
el  me  voi  maridar. 

MARINA 

Oi  miei!  respiro!    . 
(alla  serva) 
Porte  cipro  e  pandòli. 

FILIPETO 

No,  sior  amia 

son  de  9campon, 

se  co  sior  pare 

fazzo  inaron, 

povaro  mi  el  me  copa. 

MARINA 

No  conta  ave  parla 

e  gavè  de  star  qua. 

Ma  disemene  tante  e  chi  mai  xela 

sta  novizzeta  bela? 

FILIPETO 
La  xe  la  fia  de  sior  Lunardo  Crozola. 

MARINA 
Lucieta?   0  ben!  ve  piasela? 

FILIPETO 
Mi  vista  no  la  go. 

MARINA 
Ma  i  ve  la  farà  vedar. 

FILIPETO 
Ho  paura  de  no. 

MARINA 
Ah!  Bruti  cani!  E  se  no  la  ve  piase? 

FILIPETO 

Eh!  Se  no  la  me  piase  ma  de  dia 
lasso  che  i  se  la  peta  e  scampo  via! 
Lucieta  xe  un  bel  nome 
che  el  cor  poi  stuzzegar, 
per  tuta  la  mia  vita 
mi  lo  voria  ciamar: 

ma  pò,  se  salvo  quelo 
altro  no  gh'è  de  belo, 
senza  de  un  bel  viseto 
el  nome  xe  pocheto. 
E  goi  da  darghe  el  cuor 
senza  un  fìantin  d'amor? 
O  che  facenda  bruta, 
de  pezo  no  se  dà, 
qua  se  nessun  me  agiuta 
son  proprio  desparà. 

(piange) 

MARINA 

Se  podesse  far  mi  che  ve  vedessi. 

FILIPETO 

Ah!   Magari,  ah!   Benedeta 
amia  cara,  amieta  bela, 
che  xe  zovene  anca  eia 
che  capisse  el  mio  soffrir. 
La  me  agiuta,  la  me  salva 
da  sti  afani,  da  ste  pene. 
Ah!  La  rompa  le  caene 
che  me  fa  tanto  languir. 

MARINA 

Ah!  Una  vogia  maledetta 
sento  in  cuor  de  farla  bela 
tanto  vu  che  la  putela 
no  gavè  più  da  soffrir. 
Se  me  meto  no  i  se  salva 
no  i  se  salva,  no,  no,  no, 
no  me  tien  le  so  caene 
no  gavè  più  da  sofrir. 

SERVA 

El  xe  qua! 

(via) 

1  «'IMPETO 
i  spaventato) 

Xe  sior  barbai 
MARINA 


Fermeve  ! 


SIMON 

(entra) 

Cossa  falò  mo  qua  sto  frascon? 

FILIPETO 
Sior  barba  patron. 

SIMON 
Storia. 

MARINA 

Bel  aceto  ghe  fé  a  mio  nevodo. 
SIMON 

Co  v'ò  tolto  go  messo  per  pato 
che  mi  in  casa  no  vogio  parenti. 


Vado. 
Bravo. 


FILIPETO 

SIMON- 
MARINA 

(trattiene  Filipeto) 

Ma  cossa  el  vrà  fato 

SIMON 

A  mi  gnente  ma  vogio  cussi. 

FILIPETO 

Sior  amia  la  lassa 
la  lassa   che  vaga. 
Sior  barba  gh'el  zuro 
no  voi  più  tornar. 

MARINA 

El  xe  mio  nevodo 
mi  vogio  che'l  staga. 
Ve  robelo  fursi? 
Coss'è  sto  scazzar? 

SIMON 

E  mi  mo  ve  digo 
che  vogio  che'l  vaga 
no  l'odio  ma  i  bisi 
noi  m'à  de  seccar. 

FILIPETO 

(a  Simon) 
Patron 

(a  Marina) 

Patrona. 

MARINA 
Bon  dì,  coIona. 

FILIPETO 

(tra  se   allo   zio) 

Siestu  picau! 
Padroni! 

SIMON 

Sciao! 

(Filipeto  via  di  corsa) 

SCENA  SETTIMA 
Simon  e  Marina 

MARINA 
Caro  da  Dio! 

(gli  manda  un  bacio) 

SIMON 
Ciapè 

(l'imita   sgraziatamente) 

MARINA 
Perchè  steu  qua? 

SIMON 
Perchè  de  sì. 

(passeggiano  su  e  giù  per  la   scena) 

MARINA 
Gaveu  fata  la  spesa? 

SIMON 
Siora  no. 

MARINA 
Ancuo  no  se  disna? 

SIMON 
Siora  no. 

MARINA 
Ah!  no  se  disna? 

SIMON 

Siora  no. 

MARINA 

No! 

SIMON 

No. 

MARINA 
Ma  parcossa  in  bon  ora? 

SIMON 
Perchè  magnemo  fora. 

MARINA 
Caro  e   dove? 

SIMON 
Co  mi. 

MARINA 

Ma  dove? 

SIMON 

Eh!  dove? 
Vegnì  e  magne. 

MARINA 

Ma   prima  me   dire... 

SIMON 
Cliente. 

MARINA 

Se  gh'è  riguardo! 

SIMON 
No  glie  n'è 
dove  che  vago  mi. 

MARINA 

Ma  dove  andemio? 

SIMON 
Ma!  Vegnare  co  mi. 

MARINA 
Mo  la  xe  curiosa. 

SIMON 
Mo  curiosa  seguro. 

MARINA 
Ciapo  su  e  vago  in  leto. 

SIMON 

E  mi  a  magnar. 

MARINA 
Ma  dove  me  ttieneu,  sia  maledeto? 

SIMON 
Vegni  co  mi  che  lora   savarè. 

(via  —  Movimento  d'ira   di  Marina) 

MARINA 

Glie  la  fazzo  cospettina! 
Me  despogio,  vago   in  leto 
sero  suso  sì  perdina 
e  che'l  bata  lu  se'  voi. 

(vedendo  il  cappello  di  Simon   dimenticato   da  lui) 

Mo  vardelo,   benedeto! 
Noi  la  vogia  sto  bonbon? 

SIMON 

che  xogelo!  che  capeto 
che  delizia  el  to  paron. 

(ironica   esclamazione    d'amore) 

SERVA 
Siora  i  è  qua. 

MARINA 
Chi  xe  qua? 

SERVA 

Siora  Felice 
col  cavalier  serpente 
e  col  mario 
che  ghe   va   drio. 

MARINA 
E  qua  li  fé  vegnir? 

SERVA 

Mi  no  saveva, 
i  è  lori  che  à  volesto. 

MARINA 

Ma  no  glie  ne  fé  mai  una  de  sesto! 
andè,  core,  feli  restar  da  basso, 
no  xe  creanza,  presto. 

FELICE 

(seguita   dal  marito   e  dal  cavaliere   Riccardo    con  brio) 

Eh,  no  la  se  descomoda, 

siora  Marina   cara.   Cossa  vorla? 

Mi  da  la  strada 

Faveva  vista 

e  per  matada 

son  vegnua  su. 

MARINA 

(alla  serva) 

Bruta  sempia. 

FELICE 

Felice  dal  bel  estro 
tuti  me  voi  ciamar, 
Marina  dal  bel  viso 
quassù  nel  paradiso 
mi  vegno  a  saludar. 

MARINA 

0  siela  benedeta. 

(si  baciano   -   ai   due   uomini) 
Patroni  mii. 


—  37  — 

CANCIAN 

(melanconico) 

Patrona. 

MARINA 

(alla    serva) 

Va  a  tor  dele  careghe. 

RICCARDO 

(a   Marina) 

Servitore  umilissimo. 

MARINA 

(al   conte) 

Ghe  son  serva. 

(a   Felice) 


Un  conte. 


Chi  xelo  sto   lustrissimo? 
FELICE 

MARINA 
Ma  cospeto. 
FELICE 


Un  cavalier  foresto, 

de  mio  mario  el  xe  amigo 

e  lu  ve  dirà  el  resto. 

CANCIAN 
Mi  no  so  gnente. 

FELICE 

(ride) 

Ah,  ah,  ah,  ah,   sior  conte 

la  compatissa  sala! 

semo  de  carneval 

e  mio  mario  se  gode 

a  farme  tarocar. 

N'è  vero  sior  Cancian? 

GANCIAN 
(a   se) 

E  bisogna  che  ingiota!  Sioria  sì. 

FELICE 

Ma  guarda  quanti  fiori 
e  come  che  i  xe  bei. 
La  ga  fato  benon 
a  darghe  un  respireto. 

MARINA 

Ah!  senti  sto  caldeto? 
La.  se  dirave  Pasqua. 
Ma  intanto  le  se  comoda. 

FELICE 
Sì,  sentemose  un  fià. 

RICCARDO 
(sedendosi    presso    Felice) 

Fortuna  m'è  propizia, 
che  tal   posto   mi  dà. 

CANCIAN 
E  mi  dove  me  sentio? 

RICCARDO 

Amico,  se  volete 
bando   alle  cerimonie 
siete  padron,  sedete. 

FELICE 

Mo  conte  mio  par  cossa 

dixelo  ste  f redure? 

Gale  forse  paura 

che'l  sia  geloso?   Oh  no! 

el  sa  chi  son  del  resto 

lu,  bambin,  el  se  comoda 

in  qualunque  sia  liogo. 

Magari  anca  ghe  basta 

quela  bancheta  là! 

anzi,  eco...  el  ghe  va, 

là...  là...  cussi,  vede. 

Oh  belo,  el  s'à  senta. 

Mio  marito  el  xe  un  galantomo 

che  me  stima  che  me  ama. 

E  cussi  lu  anzi  el  brama 

che  la  so  fida  muger 

la  conversa  onestamente 

co  un  onesto  cavalier. 

N'è  vero  sior  Cancian? 

CANCIAN 
Siora  sì! 

RICCARDO 

A   dir  il  ver  finora 
ne  dubitavo  alquanto: 
ora  vieppiù  il  servirla 
sarà  mia  gioia  e  vanto. 

CANCIAN 
Che  bestia  che  so  sta  de  torlo  in  casa. 

MARINA 

(da  se) 
Che   gaina! 

FELICE 
E  cussi 
ancuo  disnemo  insieme. 

MARINA 
Dove? 

FELICE 

Ma  come 
No  la  sa? 

MARINA 

No  veramente. 

FELICE 
Da  sior  Lunardo. 

MARINA 

Desso  ò  capio! 

Nozze  ! 

FELICE 
Che  nozze? 

MARINA 
No  la  sa  gnente? 

FELICE 
Mi  no,  mi  no. 

MARINA 
No  la  sa  gnente?  ! 

FELICE 
Mi  no,  la  diga! 

MARINA 
Gran  novità! 

FELICE 
Oe?    de  Lucieta? 

MARINA 
Si  ben,  ma  zito! 

FELICE 
Chi  ve  l'à  dito? 

MARINA 

fa  Felice,  indicando   i   due) 

Senteli  là? 

FELICE 

(al  conte) 

Ma  andemo  via  sior  conte 

me  par  che  la  sbandona 

quel  povaro  mario. 

La  ghe  vaga  darente. 

La  lo  compra  un  fiantin. 

Sala,  el  ghe  tende  ale  ciacole  sconte. 

Povero  fio  l'è  tanto  cortesan. 

Nrè  vero  sior   C  ancian? 

CANCIAN 

Eh!  che  noi  se  descomoda 
che  a  mi  no  me  n'importa. 

FELICE 

Ah!   ali!   caro  colù! 
Xelo,  gnanca  un  burloni 
Metarlo  el  voi  d'impegno. 
Via  che'l  vada  una  volta! 

RICCARDO 
Subito! 

CANCIAN 

(da  se) 

El  voi  star  fresco. 

FELICE 

Via  la  me  conta. 
E  sta  Lucieta? 

(parlando    piano   fra    loro) 

RICCARDO 

(a  Cancian) 

Signor  Canciano,  non  mi  dite  niente? 

CANCIAN 
Go   altro  per  la  mente. 

FELICE 
Cossa?   Gnancora  noi  la  ga  vista? 

MARINA 

Ne  che  i  se  veda  gnanca  no  i  voi. 

FELICE 

No  i  s'à  da  vedar? 
Piase!   Ma  questo 
xe  un  gran  codogno! 

MARINA 
Sfido,  de  peso  dar  no  se  poi. 

FELICE 

E  se  temessimo 
prudentemente... 

MARINA 

Pian  che  i  ne  sente. 
...  Magari  in  mascara. 

FELICE 

(ai  due) 

Via  cari  siori. 
Che  i  pensa  lori. 

(a  Marina) 

La  senta  vissere 
cossa  me  bulega. 

RICCARDO 

(a  Cancian) 

E  così  questa  sera  ove  si  va? 
CANCIAN 


A  casa. 


RICCARDO 
E  la  signora? 

CANCIAN 

A  casa. 
RICCARDO 


Ah!  intendo. 


Fate  conversazione? 

CANCIAN 
Sior  sì,  in  leto. 

RICCARDO 
In  letto?  Ma  a  che  ora? 

CANCIAN 
A   do  ore. 

RICCARDO 
Ma  questi  mi  canzona! 

CANCIAN 
Proprio  dasseno. 

RICCARDO 


Ah? 


Ah! 


CANCIAN 

(grugnito) 


FELICE 

(raggiante) 

Cossa  ghe  par?  ! 

MARINA 
Ma  se  lo  so  che  l'è  una  gran  dritona. 

FELICE   e   MARINA 

(assieme) 

Per  farla  in  barba  ai  omeni, 
astuzia  non  ne  manca 
se  savaria  fin  anca 
el  diavolo  sfidar. 

MARINA 


Che  casca  i  orsi  in  trapola 
Ve  proprio  un  gusto  mato 
e  quando  el  colpo  è  fato 
nissun  lo  poi  disfar. 

CANCIAN 

Un  cicisbeo  secagine, 
una  muger  demonio, 
ma  caro  el  matrimonio! 
go  fato  un  bel  afar. 
Mi  ò  fredo  e  quela  ciacola 
costù  me  rompe  i  bisi 
ma  gnanca  ai  Campi  Elisi 
più  ben  no  se  poi  star. 

RICCARDO 

Vago   sembiante  amabile, 
donna  per  cui  sospiro 
per  te  quale  martiro 
io  non  saprei  soffrir? 
Ma  oimè,  soave  e  gelida 
gentile  e  pur  sì  casta, 
Ahi  quanto  mai  contrasta 
virtude  i  miei  desir. 

FELICE  e    MARINA 

(assieme) 

Ah!  sì,  cantar  vittoria 
in  gloria  de  le  done 
e  il  mondo  da  parone 
volemo   dominar. 

(ridono) 


Marina? 

SCENA  NONA 
Simon  e  detti 

SIMON 

(entrando) 

MARINA 
Scior? 

SIMON 

Coss'elo  sto   bacan? 
Cossa  feu?   Chi  l'è  colù? 

(indicando  Riccardo) 

FELICE 

(a  Simon) 


Ah? 


SIMON 

(a  Felice) 

(a  Marina) 
FELICE 


Serva. 

Sioria. 


Sior  Simon,  son  qua 

a  farohe  un  fià   de  visita. 


: 

SIMON 

A  chi? 

, 

MARINA 

A  elo. 

SIMON 

(a  Marina) 

Ande  de  là. 

MARINA 

Che  usa 

sta  increanza! 

SIMON 
Ghe  penso  mi,  vu  andè  «ir  là.  ve  «li  «io. 

MARINA 


Mi? 

Vu. 

Mi? 


SIMON 
MARINA 

FELICE 


Via,  via,  siora   Marina 
obedirlo  bisogna  so  raario. 
La  varda  mi  col  mio 
lu  parla  apena  e  subito  xe  fato. 

MARINA 

Eh!   sì,  ho  capio. 
Brava!  Brava! 

Patroni. 

RICCARDO 

(a  Marina) 


Reverenza. 


SIMON 

(al   conte   indicandolo) 


Me  sprofondo. 


MARINA 

(a  Riccardo) 


Lustrissimo. 


SIMON 

(a  Marina) 

Patrona,  patrona,  patrona. 

MARINA 

(a   Simone) 

Vado  e  taso  malagrazia 
perchè  vogio,  bruto  muso, 
perchè  za  per  mia  disgrazia 
una  pua  sempre  sarò. 

(a  Riccardo) 

Reverisso...    Complimenti... 

(a   Simone) 

Ma  se  mai  perchè  mi  taso 
Vu  credessi  far  el  mato 
con  un  naso  tanto  fato 
mi  ve  vogio  far  restar. 

(a   Riccardo    e  Felice) 

Complimenti...  Reverisso... 

(fa  per  andare  e  torna  a  Simon) 

Manco  mal  che  i  ve  conosse 
che  se  un  rospo,  che  se  un  can... 
Che  son  serva... 
E  che  proprio  no  se  degno 
de  goder  sto  marzapan. 

(a   Riccardo    e  Felice) 

Serva  sua! 

(come  da  se) 

Ah!!  Ah!  Ah!  che  catarigole... 
(a  Riccardo  e  Felice) 

Reverenza... 

(come  da  se) 

Che  me  fa  sto  bucoleto... 

(a  Riccardo  e  Felice) 
Complimenti... 

(come  da  se) 

Clic  per  far  i  convenevoli 
el  s'à  tuto  desinola! 

(a  Felice  e  Riccardo) 
Con  parmesso,  serva  sua. 
I  Marina  va   verso   la  porla    guardando    ironicamente   Simon. 
sulla  porta) 

Bruto  muso! 

(via) 

SIMON 

(a   Cancian) 

Chi  è  sto  sior? 

RICCARDO 

Se  il  mio  nome  chiedete 

da  me  stesso  il  saprete. 

Sono  il  conte  Riccardo  Arcolai 

e  chi  mi  tocca,  guai! 

Di  Cancian  fido  amico  e  pertanto 

di  Madonna  leal  servitore. 

E  per  mio  vanto 

consacrare  ad  entrambi  m'aggrada 

il  mio  labbro,  gli  averi,  la  spada. 

Sono  il  conte  Riccardo  Arcolai. 

SIMON 

E  vu  fé  praticar  vostra  muger 
de  sta  sorte  de  cai? 

CANCIAN 
Coss'oi  da  far? 

SIMON 

Pufete! 

(e  se  ne  va) 

FELICE 

(a    Riccardo) 

Ah!  ghe  par? 

Vedela  cavalier  la  diferenza 

co  mio  mario?  Me  despiase  in  coscenza 

che  ancuo  da  mi  a  disnar 

noi  podemo  menar. 

Se  vedaremo  a  l'opera  stassera... 

E  adesso  ghe  dirò  de  un  afareto... 

CANCIAN 
Oè,  qualcossa  de  niovo? 

FELICE 

Benedeto. 
El  sol  ga  zirà, 
sento  fredeto. 

(a   Cancian) 
Via  da  bravo,  tireme  su  el  zendà  ! 
(Cancian  la  serve,  poi  fa  per  darle  il  braccio,  ella  invece 
gli  consegna  lo  scialletto  e  se  ne  va  a  braccetto  del  Con.e). 

Ah!  che  delizia  sentir  sto  caldeto! 

(via) 

CANCIAN 
(collo    scialle  in  mano) 

Ba!   Metemose  in  moto. 

(arrivato    di    dove    uscì    Simon,    pensando    airullima    sua 
parola). 

Pufete! 

(arriccia  il  naso,  poi  osserva  lo  scialle  della  moglie,  lo  ba- 
cia  e   se  ne  va,  passando   sotto  la  biancheria   appesa). 

Fichite  soto! 

,  Cala  la  tela. 


ATTO  SECONDO 


Camera  grande  in  casa  di  Lunardo. 

Lucieta  sola 

LUCIETA 

I  me  voi 

zirar 

ma  mi  li  go  magnai! 

Sti  siori  indafarai 

novizza  i  me  voi  far. 

No  se  poi 

durar 

serae  sempre  qua  drento. 

Xe  tanto  xa  che  sento 

che  son  da  maridar. 

'prendendo  una  Madonnina  che  trovasi  sul  cassettone  sotto 
una   campana  di  vetro  e  ornandone  le   vesti). 

Santa  Maria  ora  pronobis. 

Un  mario, 

sior  sì. 

Oh  siestu  benedeto 

Chissà  che  cocoleto 

e  proprio  mio  de  mi. 

Oh  mio  Dio, 

cussi 

de  sera  e  de  matina 

sentirse  dir:    sposina, 

voi   star  sempre  co  ti. 

Santa  Maria  ora   prò  nobis. 

Porterò 

Tandriè 

co  fa  sta  madoneta. 

Lu  tuto  in  eticheta 

in  fusto  co  se  die. 

E  dirò: 

vardè,  vardè, 

noi  xe   perfeto? 

Ve  piaselo  sto  ambeto? 

De  megio  no  ghe  n'è. 

Santa  Maria  ora  prò  nobis. 

(va  a    collocare  la   Madonnina    sotto    la    campana    di   vetro 
che  è  sul  cassettone  e  le  fa  un  inchino). 

Ve  piaselo  sto  amb... 

(s'interrompe    ed    origlia   alla   porta,   va    a    spiare    al   buco 
della  serratura  e  sorride). 

Varda,  varda  siora  mare. 

In  che  squinzi  che  la  se  fa. 

Eia  sì  e  mi  no. 

E  sì  la  m'à  promesso 

cascate  e  perle  e  no  la  me  le  dà. 

Se  sa,  la  dise 

che  xe  sior  pare  che  no  voi,  la  dise 

che  son  puta  la  dise 

che'  el  cria  la  dise, 

ma  mi,  mi  digo... 

che  la  xe  eia,  che  no  voi,  mi  digo 

parche  son  zovene 

parche  son  bela 

megio  de  eia. 

Oh!   Tè  cussi. 

(si  avanza  guardinga) 

L'ò  vista  mi 

dal  buso  de  la  ciave  stamatinu 

co  un  peneleto 

drento  un  vaseto 

co  un  peneleto 

prima  tociar 

pò  pian  pianeto 

e  qua  e  là 

i  lavri  i  oci 

e  le  ganasse 

acarezzar. 

Cossa  fazzevela? 

Ma  chi  lo  sa? 

(toglie    di  tasca    un  pezzo    di   taffetà) 

e  de  sta  roba 
l'à  s'à  tacà: 
proprio  cussi... 

(ridendo) 

Pss...  la  xe  qua. 

(Margarita  entra) 

Ma  brava  siora  mare 

mo  che  pulito  che  la  s'à  vestio, 

ma   brava  ma  co   bela 

ma  siora  mare  mia 

la  par  proprio  una  stela! 

Me  dala  le  cascate? 

(Margarita  le   dà   una    «  cascata  ») 

Ah  grazie,  benedeta, 
che  ghe  voi  tanto  ben. 
E  pò? 

MARGARITA 
Qua  st'altra. 

LUCIETA 

Oh  grazie, 
ah!  che  godi. 

Ah  cara  siora  mare  ah  se  ghe  digo 
la  par  una  regina! 

(fra   se) 
La  ga  trova  le  perle. 

MARGARITA 

Cossa  voleu  putela? 

Co  sta  zente  che  vien  voleu  stasera 

che  para,  figurarse,  la  massera? 

LUCIETA 

Beati  chi  poi  goderse, 
chi  à  tempo  da  scherzar 
chi  ga  quel  che  desidera 
è  tuta  rose  e  bocoli  la  vita. 
Ah  mi  povera  diavola 
i  m'à  desmentegà: 
Perfin  in  cielo  i  anzoli 
i  me  ga  abandonà. 
Se  eia  co  quel  abito 
no  à  da  parer  pulito 
e  mi  mo  poverazza 
no  la  vede  co  strazza? 

MARGARITA 

Strazza?   Co  le  cascate 

nove   fiamanti   che  ve   go   dà? 

LUCIETA 

Se  la  xe  roba  de  mia  bisnonna? 
la  varda  qua  co  fiape,  fiape... 

MARGARITA 

0  la  frascona!    Anca  rugnar? 
Gnanca  le  perle  no  ve  voi  dar. 

LUCIETA 

(piange) 

MARGARITA 
Cossa    gli 'è? 
Coss'elo  sto    fifar? 

LUCIETA 

La   m'à   impromesso 
che   la  me   dava 
una    colana 
e   invece   adesso 
gnanca  più  gnente 
la   me   voi  dar... 

MARGARITA 

Se   me   sechè  ! 

LUCIETA 

Me   la   darala? 

MARGARITA 
Ciapè   ciapè! 

(le   dà   le  perle) 

LUCIETA 

Siora,  la   varda 
'na  una  perla  rota. 

MARGARITA 
Eh   ben,   slarghè. 

LUCIETA 
De  perle  rote 
quante   ghe  n'è? 

MARGARITA 
Ah? 

LUCIETA 
Quanti   ani   gala   sta  colana? 

MARGARITA 
Voleu  ziogar  che  ve  la  porto  via? 

LUCIETA 
Eh  ma   de  Dia  sempre   la   cria! 

MARGARITA 

Vu  tarochè! 

LUCIETA 
Staghio   ben? 

MARGARITA 
Benon. 

LUCIETA 

E  al  viso  me   donela? 

MARGARITA 
Divinamente. 

LUCIETA 

No  credo  gnente 
me  voi  vardar. 
(estrae   di  tasca   uno    specchio   e    si  guarch) 

MARGARITA 

Anca  el  specieto? 

LUCIETA 

0  l'è  un  strazzeto... 
oi  miei!    Sior  pare... 
no  m'ò   podesto   gnanca  vardar. 
(nasconde  lo  specchio) 

SCENA  SECONDA 

LUNARDO   e    DETTE 

LUNARDO 

(entrando  a   Margarita) 

Coss'è,   coss'è  parona 
che   pare  una   bissona? 
Andeu   al   festin? 

MARGARITA 

Tiolè:   perchè   in   cao  l'ano 

me  vesto 

un  fià   de  sesto 

subito    figurarse 

el    ga   da  brontolar. 

LUNARDO 

(a  Lucieta) 

Coss'è,  coss'è  quei  cossi? 

Quei  diavolezzi  che  ti  ga  al  colo? 

LUCIETA 
Oh  n'anticaggia... 

LUNARDO 

Cascate  patrona?  Cascate? 
Chi  v'à  dà  questi  sporchezzi? 

LUCIETA 
Me  Vk  dai  siora  mare... 

LUNARDO 
Cavite   subito  quele  sempiae. 

LUCIETA 
Co  noi  voi  altro... 

MARGARITA 
Oè  santa  Pepa! 

LUCIETA 
Mi? 

LUNARDO 
Vu  tasè. 

MARGARITA 
E  mi... 

LUNARDO 

E  vu... 
E  vu...  spogieve 
che  fare  megio!  Piavola  de  Franza! 

MARGARITA 
Diseu  dasseno? 

LUNARDO 
Digo  dasseno. 

MARGARITA 

Prima,   vede    sto    abito 
a  tochi,  lo  farò. 


LUNARDO 

Benon 

8comenziè  subito 

che  mi 

vi 

agiuterò. 

LUCIETA 

Sior   p; 

ire, 

vien  zente. 
LUNARDO 

Aseni  ! 

I  verze 

senza   dir 

niente. 

MARINA 

(entra) 

SCENA  TERZA 
Marina,  Simon  e  detti. 

MARINA 
Patrona  siora  Malgari. 

MARGARITA 

Patrona 
siora  Marina   amabile! 

LUCIETA 

Patrona! 

MARINA 
Patrona  fia,  patrona! 

(Marina    bacia   Margarita) 

MARGARITA 

(a   Simon) 

Sior  Simon  patron. 


SIMON 
(brusco) 


Patrona. 


MARINA 

Siro   Lunardo...   gnanca? 
Pazienza. 

LUNARDO 

La  reverisso. 

(a   Lucida) 

Caveve ! 

LUCIETA 

(  da  sé) 

SIMON 


Mi  no  eh! 


Sior  Luriardo  senio  qua 
a  ricever  le  so  grazie. 

LUNARDO 

(da  sé) 

Figurarse  sior  Simon 

nel  so  cuor  cossa  '1  dirà 

a  veder  sta  mia  nmger   cussi  cargada. 

MARINA 
(a   Simon) 

Vare  che  sesti  noi  ve  gnanca  bada. 

SIMON 

(a  Marina)  ,  , 

Tasè!  vu  no  ghe  intrè. 

MARINA 
Cara   quela  maniera! 

MARGARITA 

(a  Marina) 

Siora  Marina  vorla  cavarse? 

MARINA 
Magari  volentiera. 

LUNARDO 
E  spogieve  anca  vu! 

MARGARITA 
Eh  flgurarse 
no  me   magne! 

(a   Marina) 
Ah!   cossa   disela! 
no  xelo  belo 
noi  xe  una  zogia 
quel  mio  mario? 

(ridendo) 
Che  zucaro!   che  zucaro! 
Che  vero  marzapani 
(ride) 

MARINA 

Cossa  voleu,  godevelo. 
Che  '1  mio  xe  assai  più  can. 

LUNARDO 

(da  se) 

Oe,  oe,  corpo  del  diavolo 
che  no  le  se  toga  bagolo 
credendome  Cancian? 

SIMON 

E  vu  siora  che  a  casa 

par  quel  maledeto  abito  do  ore 

m'avè  fato  inrabiar. 

Aida  de  longò  ande  a  tor  el  cotuss. 

MARINA 

Aseo  sior  lustro 
mo  marameo. 

MARGARITA 

Andemo,  andemo, 
siora  Marina, 
gnanca  se  fussimo 
vestie  de  ganzo! 

MARINA 
I  xe  cussi. 

MARGARITA 

Se  pò  i  vedesse 
siora  Felice 
in  tabarin. 

MARINA 
E  che  pulito! 

(ai  due  uomini) 

altro  che  mi. 

MARINA 

(assieme) 

Oe  sentiu  vu? 

Siora    Felice 

xe  in  tabarin. 

E  arzento  a  sguazzo! 

Sentiu  che  ciasso? 

Siora  Felice  à  l'abito  d'arzento. 

SIMON   e  LUNARDO 
(assieme) 

Spogieve  cospettazzo! 

MARINA 
Mo  marameo! 

LUCIETA  e  MARINA 
(assieme) 

Marameo,  marameo! 

SIMON  e  LUNARDO 

(assieme) 

Arpie,   basileschi 
Serpenti  a  sonagio 
che  fé  magnar  l'agio 

a  chi  ve  mantien: 
Se  nostro  disagio, 
se  nostro  contagio, 
se  crepa,  se  sciopa 
trattandove  ben. 
Schizzarve  bisogna, 
pestarve  in  morter, 
se  diavoli  in  carne, 
no  se,  no,  mugier. 

MARINA,   LUCIETA  e  MARGARITA 
(assieme) 

Andemo  ne  andemo 
lassemo  che  i  canta 
sti  poveri  mati 
se  sfoga  una  scianta. 
I  xe  come  i  bovvoli 
che  frizze  e  s'imbavola 
e  se  no  i  se  purga 
no  i  xe  da  magnar. 
Spetemo,  spetemo 
che  pò  i  magnaremo, 
più  dolci  più  teneri 
dopo  i  sarà. 

(le  donne   ridono,  gli   uomini   cacciano   fuori  le   donno,   ?hè 
escono   ridendo). 


SCENA  QUARTA 
Lunardo  e  Simon 

SIMON 

Marideve, 

che  avare   de  sti   gusti. 

LUNARDO 

Al  dì  d'ancuo 

no  se  se  poi 

più  maridar. 

SIMON 

No  i  xe  più  tempi. 

LUNARDO 

No  i  xe  più  tempi. 

SIMON 

Tuto  xe  andà. 

LUNARDO 

'  • 

Tuto  xe  andà. 

SIMON 

Ma! 

LUNARDO 

Ma! 

SIMON 

Ah  dove  xele 

le  done  d'una  volta? 

LUNARDO 

Dove  xele? 
La  dona  de  un  tempo  la  gera  un  zogelo 
un'anzolo  in  carne  svola  zo  dal  cielo, 
tranquilla,   obbediente,   la   gera  un  piacer; 
modesta  putela  e  bona  muger. 
Ma  tanta  dolcezza,  ma  tanta  bontà 
gà  ormai  perso  el  stampo:  ah  tuto  xe  andà! 

SIMON 

Oh  casa  beata  dei  noni  e  bisnoni 
là  sì  proprio  lori  i  gera  i  paroni: 
dell'omo  un'ociada,  un  moto  bastava 

e  tuli  obediva  e  più  no  se  arfiava. 
Chi  più  comandava  più  gerà   adora. 
Oh  santi  costumi,  ah  tuto  xe  andà. 

LUNARDO  e  SIMON 

(assieme) 

Chi  a  casa  tornava  fenido  el  lavoro 
dasseno  el  trovava  la  pase  e  il  ristoro. 
I  noli  al  sior  pare  basave  la  man 
el  capo  de  casa  pareva  un  sultan. 
Oh  care  memorie  del  tempo  passa 
più  altro  no  resta,  ah  tuto  xe  andà. 
Ancuo  invece  pute  e  done 
capriziose  stazzandone 
no  sa  far  che  stomeghezzi 
che  smorfiezzi   e   smorosezzi. 

LUNARDO 

(in  falsetto) 

Complimenti!   come  stalo? 
Se  divertelo  al  festin? 

SIMON 

(in  falsetto) 

Oh  me  piase  tanto  el  baio... 

LUNARDO 

el  teatro,  el  faraoncin. 
Mi  lo  impegno  al  minueto, 
stagio  ben  vestio  cussi? 
Ah  la  man  el  me  ga  streto 
el  sospira,  ahimè  anca  mi. 
Che  delizie,  che  contento 
oh   che  sgrizzoli   che  sento... 

SIMON 
Noi  me  staga  più  a  tocar! 

LUNARDO  e  SIMON 

(assieme)  . 

«  Non  mi  fate  indelirar.  » 

(con  voce  naturale,  scattando) 

Marcia  ! 

Done  senza  giudizio,  vergogneve. 

(fanno  per  andarsene,  poi  sul  limitare  s'arrestano) 

LUNARDO 

E  pur,  se  go  da  dir  la  verità 

le  done  un  tempo...  no  le  m'à  despiasso. 

SIMON 
Gnanca  mi  veramente... 

LUNARDO 
Ma  in  casa! 

SIMON 
E  soli! 

LUNARDO 
E  le  porte  serae! 

SIMON 
E  i  balcon  inciodai. 

LUNARDO  e  SIMON 

(assieme) 

E  chi  xe  omeni  cussi  a  da  far 

e  chi  xe  pàmpani  vegna  a  imparar. 


67  — 

SCENA  QUINTA 
Felice  e  Detti. 

FELICE 

(entrando) 

Oh  eccome  qua  lustrieaimL 

LUNARDO  e  SIMON 
(assieme) 
Sioria! 

(via) 

FELICE 

Che  maniera! 

E  dir  che  i  m'ha  invida. 

Xe  pemesso?  Xe  lecito? 

Oe,  sior  Cancian? 

L'è  andà  anca  hi  povareto. 

Gh'è  nissun?  De  casa?  Seu  morti  tuti?   Oe? 

MARGARITA 

(entra) 

FELICE 
Oh  cara  siora  Malgari. 

MARGARITA 
Ah!  la  me  lassa  star... 

FELICE 
Oh  Dio  cosse?   Disgrazie? 

MARGARITA 
La   glie  Thà   dito? 

FELICE 

Cossa  ? 

MARGARITA 

La 

ghe 

ga 

conta  tuto! 
FELICE 

Ma 

chi 

? 

MARGARITA 
Eia. 

FELICE 

Marina  ? 
MARGARITA 

Sassina, 

,  sì, 

del  puto 

tute 

>la 

ga 

conta. 

FELICE 

Eh  cossa  mai  sarà? 
saverlo  no  dovevela? 
Cussi  tuto  la  sa. 

LUCIETA 

(entra    correndo) 

Oh  Dio!  Oh  Dio! 

MARINA 

(entrando) 

Novizza! 
FELICE 
Novizza  siora  sì! 

LUCIETA 

Oh  Dio! 

MARINA 

Novizza!  Novizza! 
I  nostri  rispeti! 

FELICE 

Se  ne  consolemo, 
volemo  i  confeti. 

MARINA 

Novizza,  novizza, 
mo  sì,  in  verità 
che  alfin  sto  bel  zorno 
el  xe  capita. 

FELICE 

Scazzè  quei  rossori 
che  el  viso  ve  impizza. 

MARINA 

Novizza,  novizza. 

FELICE 

Eh,  ciò  no  ghe  caso 
la  sorte  de  tute 

MARINA 

Xe  de  maridarse 
co  no  se  xe  brute. 

FELICE 

Co  s'à  quell'età 
bisogna  adatarse, 
che  xa  se  lo  sa. 

MARINA 

Via  donca  i  rossori 
che  el  viso  ve  impizza. 

FELICE 
Novizza,  novizza! 

MARINA  e  FELICE 

(assieme) 

Vede  anca  nu altre  za  fata  Favemo 
'  coi  nostri  do  rospi  in  fin  se  godemo, 
novizza,  novizza  ben  altra  bontà 
ga  el  puto  novello  che  lori  ve  dà: 
mo  fé  che  la  gringola  el  viso  ve  impizza 
novizza,  novizza,  novizza,  novizza! 

LUCIETA 

Oh  Dio  el  me  par  un'insonio. 

Ohimè!  le  diga...  xelo  belo  sto  novizzo? 

MARINA 
Piuttosto. 

LUCIETA 
Ah  benedeto! 

MARGARITA 


Xela   gnanca? 


LUCIETA 

E,  la  diga... 
che  nome  gaio? 

FELICE 
Filipeto. 

LUCIETA 

Oh  caro,  che  bel  nome! 
(a  Marina) 
...e...  la  diga... 
zelo  civil? 

MARINA 
Mo  el  xe  mio  nevodo? 

LUCIETA 
Oh  benedeta  cara  siora  amia. 
Co  me  la  godo  siora  amia  zia. 
(bacia  Marina) 

MARGARITA 
Che   stomeghezzi. 

LUCIETA 

Eh  che  da  fia 
l'avara  fato 
pezo  de  mi. 

MARGARITA 

Mo  siora  sì. 
Per  quela  zogia 
che  m'à  tocà. 


LUCIETA 

Via  la  sia  bona...  e  quando, 
quando  lo  vedarogio? 

FELICE 

Ma  puta  benedeta,  gavè  pressa 
pezo  de  mi. 

LUCIETA 
No  vorla? 

FELICE 

Ben  senti: 
xe  certo  che  convien  che  ve  vede 
perchè  sta  a  vedar  pò  se  ve  piasè. 

LUCIETA 

Eh  gran  fato 

che  a  lu  no  ghe  piasa? 

MARGARITA 

O  figurarse,  caspita 

ve  credeu  la  Dea  Venare? 

LUCIETA 

Mi  no,  ma  gnanca  Forco, 
Le  me  varda,  le  me  diga 
cossa  gogio  de  postizzo 
che  no  piasa  al  mio  novizzo? 
Xelo  fursi  el  naso  schizzo? 
Disè  almanco:  cossa  ghè? 
Sogio  goba?   Sogio  storta? 
Gogio  el  babio  tanto  bruto? 
Co  fa  le  altre  no  go  tuto? 
Non  son  snela?  A  vu  vede? 
no  camino  co  se  die? 
No  son  Venare,  no  importa, 
ma  de  pezo  ghe  ne  xe... 

FELICE,  MARINA   e  MARGARITA 
(assieme) 

La  sentiu?  Disè  magari 
che  catari  no  ghe  n'è. 

LUCIETA 

E  pò  go  la  mia  grazieta. 

Picoletta  ma  furbeta. 

S'el  me  voi  in  gravità: 

eccola  qua: 

S'el  vo  vederme  in  morbin... 

go  el  mio  sestin. 

S'el  voi  che  baia 

tran-le-ran-là  ; 

s'el  voi  che  pianza, 

oà,  oà... 

Dio  che  ben  el  me  vorà. 

FELICE,   MARINA   e   MARGARITA 

(assieme) 

((  Questo  è  quel  che  si  vedrà  ». 
LUCIETA 

El  me  vorà  ben  per  forza. 
Perchè  insoma  mi  lo  sento, 
che  za  pò  col  xe  el  momento... 
0  che  mi  so  star  in  riga 
o  che  hi  lo  fazzo  star. 

FELICE  e  MARINA 

(assieme) 

Mo  vardè,  vardè  in  che  scorza... 

MARGARITA 
Se  va  el  pevare  a  ficar. 
LUCIETA 
Ah!   quando  quando  lo  vedarogio? 

FELICE 
Adessadesso  el  vegnarà. 

MARGARITA 


Quàr 


Qua? 


h? 


LUCIETA 

MARINA 
Qua? 

FELICE 


El  vien  in  mascara 
vestido  in  domino, 
el  vien  in  cotole 
vestio  da  femena 
co  un  cavalier. 


Qua? 

MARINA 

Co  quel  lustrissimo 
de   stamatina? 
Benon,  benissimo 
brava  perdina. 

LUCIETA 
Oh  che  piacer,  oh  che  piacer! 

MARGARITA 

Ma  ohimè,  se  el  capita 

quell'antropofago 

de  mio  mario, 

un  putiferio  non  nassarà? 

LUCIETA,   MARINA   e   FELICE 

(a  tre) 

No  ghe  pericoli. 
El  vien  in  mascara, 
el  vien  in  cotole, 
vestio  da  femena. 
Cossa  sarà? 

FELICE 

Pronte  inventemo 
qualche  storiela 
e  ghe  disemo: 
L'è  mia  sorela 
co  mio  cugnà. 

LUCIETA  e  MARINA 
(assieme) 

Co  so  cugnà. 

LUCIETA 

I  bate!  I  bate! 

FELICE 
Su  presto  a  verzarghe! 

MARGARITA 

Ahimè  che  spasemo,  quante  paure  : 
Me  racomando,  care  creature! 

MARINA  e  FELICE 

(a    due) 

Non  secche  Pancina 
andè  de  là, 

su  presto  a  verzarghe, 
fora  de  qua. 

(la  cacciano  fuori) 

LUCIETA 

I  bate!  I  bate! 

Me  sento  l'anema  tuta  in  saor, 

me  par  de  vedarlo  me  bate  el  cuor! 

Ecolo,  el  capita,  ecolo  qua. 

Cielo,  difendime,  abbi  pietà. 

MARINA  e  FELICE 

Che  gringola,  che  godi,  che  morbin, 

oh  che  imborezzo  da  tocar  le  stele. 

L'è  un  spasso  l'è  un  contento  in  fede  mia 

che  no  me  fa  più  star  dentro  a  la  pele. 

Chi  no  voi  goderse  de  carneval 

zo  co  una  tombola  drento  in  canal, 

Mi  tuta  gongolo  ah,  ah,  ah,  ah, 

a  quatro  diavoli  se  ghe  la  fa. 


Psss. 


Psss. 


LUCIETA 

MARINA  e  FELICE 

(a    due) 

LUCIETA 
El  vien...  el  vien... 

MARINA  e  FELICE 

(assieme) 

El  vien! 

ì  SCENA  SESTA 

Riccardo,  Filipeto  e  Dette. 

MARGARITA 

(entrando) 

A  vu,  ste  mascarete  ve  domanda, 
(entrano  Riccardo  e  Filipeto  in  domino) 

RICCARDO 
Servitore  umilissimo  di  loro  Signorie. 

FELICE 
(elegantemente) 
Serva. 

MARINA 

Mascarete  bon  dì. 

FELICE 

(a  Filipeto) 

Siora  mascara  dona  ve  saludo. 

(Filipeto   fa   una    riverenza    da   dona) 

LUCIETA 

(fra  se) 

Vare  che  bon  sestin. 

MARINA 

E  vu  siora  Lucieta 

cossa  diseii? 

Ve  piasele  ste  rnascare? 

LUCIETA 
Cossa  vorla  che  diga  siora? 

FILIPETO 
(fra  se) 

0  cara, 
che  pometo  de  riosa! 

MARGARITA 

(a   Riccardo    e   Filipeto) 

Le  scusa  siore  rnascare  xe  tardi 
e  avemo  da  disnar. 

RICCARDO 

È  giusto.  Andiamo, 
andiamo  mascherina. 

FILIPETO 

Sia  malignazzo! 
Non  l'ò  podestà 
gnanca  vardar. 

MARINA 
Eh  spetè  un  momentini 

MARGARITA 
Se  vien  quell'aguzzin  de  mio  mario. 

FELICE 
(a  Filipeto) 

Mascara  una  parola. 
Ve  piasela? 


—  78  — 


FILIPETO 

A  mi  sì. 

FELICE 

Xela  bela? 

FILIPETO 
De  diana! 

LUCIETA 

(a   Margarita) 

Siora  mare? 

MARGARITA 

Son  qua. 

LUCIETA 

Se  lo  podesse 

vedar  un  tantin. 
MARGARITA 

Volen  ziogar 

che  ve   condugo 
LUCIETA 

via? 

Pazienza. 

MARINA 

(a  Filipeto) 

Mascareta... 

ve  piasela? 

FILIPETO 

Ma  assae! 
MARINA 

Voleu  tabaco 

FILIPETO 

Sì. 

—  79  — 

MARINA 
Co  se  tabaca 
se  cava  la  moreta! 

I  gli  alza  la  maschera» 

LUCIETA 
Oh  co  belo! 

(parlando   di  Filipeto) 

MARINA 
Mo  co  bela  puta! 

FELICE 
Mia  sorela. 

LUCIETA 
Da  rider  ine  vien! 

(ride) 

FILIPETO 
Oh  de  dia  co  la  ride  pulito. 

FELICE 
Via  el  capuzzo. 

LUCIETA 

(fra  se) 

Oh...  el  me  incende  nel  sen. 

FELICE 

De  ste  do  pute  qua,  chi  xe  più  bela? 

FILIPETO 

Glie  son  cussi  darente, 
ma  caro  quel  viseto 
che  fior...  che  bocoleto... 
la  me  gà  dà  un'ocià. 


—  80  - 


LUCIETA 


Caro  colù...  ma  el  sente 
co  belo,  ma  el  va  via... 
Darghe  el  bon  dì  vorìa, 
caro,  el  me  gà  vardà. 

FELICE  e  MARINA 

(assieme) 

Ah  come  che  me  godo 
vardar  sti  novizzeti 
quei  dolci  sorriseti 
quel  che  i  voi  dir  se  sa. 
Vare  no  i  trova  modo 
de  dir  la  paroleta 
l'uno  da  l'altro  aspeta 
da  esser  imbecà. 

MARGARITA 

Son  qua  che  tremo  tuta, 
el  cuor  più  no  me  sento. 
Se  el  cielo  no  me  agiuta 
tegnindo  la  tempesta 
tuta  sula  mia  testa 
cascar  la  dovarà. 
Mi  moro  dal  spavento 
se  mio  mario  vien  qua. 

FILIPETO  e  LUCIETA 

Cossa  xe  mai  sti  palpiti? 
Coss'è  sta  frenesia 
nel  cuor  che  me  va  in  estasi 
Un  non  so  che  me  sento 
un'ansia  un  smissiamento 
che  mai  no  gò  prova. 
Vorave  scampar  via 
vorave  restar  qua. 


—  81    — 

RICCARDO 

Commedia  più  graziosa 
più  bel  divertimento 
più  amabile  momento 
di  questo  non  si  dà. 

MARGARITA 

Oh  via  fioi  figurarse 

finimela  xe  ora 

ste  siore  ringraziò 

e  preghè  el  vostro  santo 

che  se  se  destinai 

ve  sposare. 

FELICE 

Sì,  cari 
andè  via  per  adesso  e  contenteve. 

FILIPETO 
Mi  no  so  destacarme. 

LUCIETA 
Me  va  via  el  cuor  dal  sen. 

MARGARITA 
E  manco  mal  che  la  xe  andada  ben. 

MARINA 
Tireve  suso  quella  bauta! 

FILIPETO 
Come  se  fa?  Come  se  fa? 

FELICE 
Via  vegni  qua! 


82 


LUCIETA 

Ah   povarazzo  noi  sa   giustarsela... 
(ride) 


Me  burlela? 


Furba! 


FILIPETO 

LUCIETA 

Mi  no. 
FILIPETO 

LUCIETA 

Caro  colù! 

FILIPETO 

(inseguendola) 

Varda  che  eiapo! 

MARGARITA 
Misericordia  vien  mio  mario! 

MARINA 
E  anca  el  mio! 

FELICE 
Scondeve  presto! 

MARGARITA 
Là  in  quela  camera! 

RICCARDO 

Che  imbroglio  è  questo? 
(obbligano    Filipeto    e    Riccardo     a    nascondersi    nell'altra 
stanza).  ; 


—  83  — 

FELICE 

Ahimè  i  m*à  visto  a  corri*. 
Un  sorze,  un  sorze!   Ahh! 

(fìngendo    di    essere    spaventate    da    un    topolino    montano 
tutte  sulle  sedie). 


SCENA  SETTIMA 
Lunardo,  Simon,  Cancian  e  Detti. 

LUNARDO 

Cossa  feu  là?   Seu  mate? 

(a  Lucieta) 

E  ti,  ti  cossa  gastu? 
che  ti  me  par  sbatueta? 

LUCIETA 
Sior  pare  un  sorze...  goi  da  andar  de  là? 

LUNARDO 

No  reste  qua  e  vualtre 

smontè  zose 

parone  che  no  è  gnente. 

LUCIETA 

(da  sé) 

Le  gambe  me  fa  giacomo. 

LUNARDO 

Voi  che  ancuo  se  godemo: 
no  xe  vero  paroni? 


—  84  — 

SIMON  e  CANCIAN 
(a  due) 
\  Sì  dasseno. 

LUNARDO 
Lucieta  mo  vien  qua. 

LUNARDO,   SIMON  e  CANCIAN 
(a  tre) 
Ah  che  bona  fia! 

LUNARDO 
Ma  cossa  gastu? 

LUCIETA 
Mi...  no  so  gnanca  mi. 

LUNARDO 

Gastu  la  freve?  Ascolta 

che  la  te  passarà. 

In  presenza  de  sti  galantomeni 

e  delle  so  parone 

te  dago  niova  che  ti  xe  novizza! 

LUCIETA 
Ah... 

LUNARDO 

Oe  digo  cossa  fastu!   Te  despiase? 

LUCIETA 
Sior  no. 

LUNARDO 
Sastu  chi  xe  el  novizzo? 

LUCIETA 
Sior  sì. 


—  85  — 

LUNARDO 
Ah  ti  lo  sa?  Chi  te  Tà  drto? 

LUCIETA 

Sior  no,  sior  no...  no  so  gnente... 
non  so  quel  che  me  diga... 

LUNARDO 

(ai   due  uomini) 

La  vedeu?  che  colomba  innocente! 

MARINA 

(fra  se) 

Se  el  la  savesse  tuta! 

LUNARDO,   SIMON   e  CANCIAN 

(assieme) 

A  che  bona  fia! 

LUNARDO 

Orsù  dunque  sapiè  che  el  so  novizzo 
e  el  fio  de  sior  Maurizio. 

MARINA,  FELICE   e   MARGARITA 

(assieme) 

Filipeto! 

MARINA 
Mio  nevodo? 

FELICE 

Cospeto! 

MARGARITA 
Oh  cossa  che  conte! 


—  85  — 

MARINA 
♦  Go  ben  da  caro. 

FELICE 
In  verità  dasseno. 

LUNARDO 

Sior  Maurizio  xe  andà  a  casa, 
el  xe  andà  a  levar  so  fio. 
Qua  el  lo  porta,  po'  disnaremo 
e  le  noze  pò  faremo. 

LUCIETA 
Oh  Dio... 

FELICE  e  MARINA 

(a  due) 

Cussi   a  la  presta 

MARGARITA 
0  povareta  mi. 

LUCIETA 

No  go  più  sangue. 

LUNARDO 

(a  Luci  età) 

LUCIETA 


Cossa  gastù? 


Gnente. 

LUNARDO,   SIMON   e   CANCIAN 
(a  tre) 

Ah  che  bona  fia? 


—  87  — 

SCENA   OTTAVA 
Maurizio  e  Detti. 

(entra    Maurizio    agitato) 

LUNARDO 
Oh  via,  seu  qua? 

MAURIZIO 

Son  qua. 

LUNARDO 

Cossa   gaveu? 

MAURIZIO 
Son  sulle  furie. 

LUNARDO,   SIMON   e  CANCIAN 

(a  tre) 

Oh!  Coss'è  sta? 
MAURIZIO 

So  andà  a  casa 
ò  cerca  el  puto 
no  l'ò  visto  in  nissun  liogo... 
O  domanda 
me  son  informa 
me  xe  sta  dito  che  i  lo  ga  visto 
co  un  forestier 
un  cavalier, 
un  sior  Riccardo, 
uno  che  pratica  siora  Felice. 
(a   Felice) 

Chi  elo  sto  sior  Riccardo? 
Chi  elo  sto  forestier? 
Cossa  alo  co  mio  fio? 


FELICE 

Mi  del  fio  no  so  gnente, 
ma  circa  el  forestier 
l'è  un  cavalier  onorato. 
N'è  vero  sior  Cancian? 

CANCIAN 
(sbroocando) 

Mi  no  so  che  dir  chi  el  sia. 

L'inferno  l'à  manda, 

ò  tasù,  ò  sopporta 

tuto  par  no  criar, 

ma  adesso  mo  ve  digo 

no  voi  più  quell'intrigo 

sior  sì:  el  sarà  un  «  fàpele  ». 

RICCARDO 

(entrando  improvvisamente) 

Parlate  meglio  d'un  cavaliere! 

LUNARDO 
In  casa  mia? 

MAURIZIO 
Dov'è  mio  fio? 

RICCARDO 
Vostro  figlio  è  là  dentro. 

MARINA 
Ahimè... 

LUNARDO,  SIMON  e  CANCIAN 
(assieme) 

Sconto  in  camera? 

MAURIZIO 
Dove  estù  desgrazià? 


—  89  — 

FILIPETO 
Sior  pare  per  pietà... 

MARGARITA 
Mario  no  so  gnente.  Mario! 

LUNARDO 
Barona,  ti  Fa  da  pair! 

FILIPETO 


Ah! 

Agiuto!... 
Tegnilo... 
Fermelo. 
Ste  saldo. 


MARGARITA 

FELICE 

MARINA 

SIMON 


LUCIETA 

Ah  sior  pare,  ah  sior  pare  noi  me  maza  ! 

MARINA 
Oh  che  ciasso  cossa  mai  go  avuo  in  mente! 

FELICE 
Oh  la  diga,  oh  la  diga  no  se  ciassa... 

LUNARDO 
A  che  petazza,  frasconazza. 

CANCIAN 

No  fé,  no  fé! 

(Maurizio  fa  la   caccia  a  Filipeto  che  scappa   or  qua  or  là 
per  la  scena). 


—  9)    - 

SIMON 

(a  Limar  do) 

A   fermeve,   fermeve  caro   amigo. 

MARGARITA 

(a  Simon  e  Cancian) 

Ah  tegnilo  ohimè  el  me  sconquassa. 

RICCARDO 
Oh  che  scandalo  da  piaza  è  questo. 

CANCIAN 
Fermo  ora! 

LUCIETA  €  FELICE 
Sior  Lunardo  la  se  frena. 

LUNARDO 

Ah  birbanti  a  mi  sto  intrigo? 

SIMON 
Ah  fermeve  caro  amigo. 

CANCIAN 
Sf  azzadone  ! 

LUNARDO 

.  (a  Simon  e   Cancian) 

No  tegnime,  no  ve  digo! 

MARGARITA 

(a  Lucieta) 

Frasconazza  lo   saveva 
lo  temeva,  prevedeva. 

LUCIETA 
El  perdona  el  creda,  non  voleva. 


—  91     - 

MARINA 
Cielo,  ohiniè!  che  ciassi  che  bordelo. 

FELICE 

(a  Cancian) 

Ola  digo,  ola  no  se  ciassa! 

SIMON 

(a  Marina) 

Vu  se  causa  de  sto  intrigo. 

CANCIAN 

(a  Felice) 

Vu  sé  causa  de  sto  intrigo. 

Margarita 

Che  sia  maledio  co  v'ò  da  mente. 

RICCARDO 

(a    Maurizio,    poi    agli   altri    uomini) 
Signor  mio,   padroni  miei... 

(Filipeto,   inseguito    dal   padre,  fugge  da  un  lato   correndo 

LUNARDO 
No  tegnime,  vogio  farghela  pagar... 

LUCIETA 
No  saveva,  no  credeva. 

FELICE 

I  lo  tegna,  i  lo  incaena, 
che  el  xe  mato  da  ligar. 

(al    cavaliere) 

Che  ideazza  maledetta! 

Che  fracasso  che  saetta! 

Ma  calmeve  bestie,  vergogneve. 


—  92  — 

MARINA 

0  che  ciasso  oh  Dio  che  affar 

1  vorave  morsegar 

Oe  fenila  che  son  brava 
Anca  mi  de  strepitar. 

LUCIETA 
Ah  sior  pare  noi  me  mazza, 
ah  tegnilo  el  me  voi  dar. 

MARGARITA 

Ma  i  lo  tegna  el  me  voi  dar! 
Che  spegazzo  ahimè  che  ciasso, 
che  spegazzo 
frasconazza  mi  lo  prevedeva. 

(inseguito  da  Maurizio  entra   correndo  Filipeto   da   dove   è 
uscito  e  entrambi  fuggono  dal  lato  opposto). 

RICCARDO 
Via  m'ascolti...  se  ho  dei  torti... 
rimediar,  riparar 
ma  son  matti  da  legar. 

FELICE 

Bestia  andeve  a  far  squartar. 

MARGARITA 

El  xe  furente  ! 
(Filipeto  e.  s.  di  dove  è  uscito  e  fugge  dalla  parte  opposta 
inseguito  da  Maurizio). 

LUCIETA 
Filipeto,  Filipeto, 
povareto? 

SIMON  e  CANCIAN 

(assieme) 
Via  fermeve  caro  amigo 
ve  voleu  precipitar! 


93  — 

SIMON 

Sfazzadona! 

CANCIAN    ' 

(a   Felice) 

Prepotente! 

LUCIETA 

Ah  me  sciopa 

el  cor  nel  peto, 

SIMON 

(a  Marina) 

Ah  serpente! 

CANCIAN 

(a  Felice) 

Malandrina  ! 

(Filipeto  e  Maurizio  e.  s.  tornano  correndo  di  dove  sono 
venuti,  ina  stavolta  la  caccia  succede  in  scena  come  al 
principio,  mentre  Filipeto  si  nasconde  ora  dietro  l'uno 
or  dietro  l'altro  personaggio). 

LUCIETA 
Siora  mare,  Filipeto,  difendelo. 

MAURIZIO 

A  canagia  che  te  inazza 
che  te  mazza  sfazzadon! 

FILIPETO 

A  sior  pare  noi  me  mazza 
no  go  colpa!  no  saveva 
ah  no,  no! 

RICCARDO 

Tanto  chiasso  non  credetti  sollevar. 


—  94  — 

MAURIZIO 

Porcelo!  ah  sì  te  vogio  stritolar! 

(a  Riccardo) 

El  se  cava  no  me  tegno 

lu  no  gh 'intra  giuro  al  cielo. 

FILIPETO 

Agiutela  difendela 
povareta!  che  me  sconda 
oh  che  orror,  che  baraonda 
dove  'nrogio  da  salvar? 

(Maurizio  rincorre  Filipeto  per  la  scena) 

MARINA 

Ah  cielo  che  bordelo. 

Ah  cani  i  xe  furenti. 

Sta  puta  el  cuor  me  cava. 

FELICE 

Oe  digo  no  se  ciassa. 
Lunardo  la  se  frena. 
Se  mati  da  caena 
arideve  a  far  squartar. 

RICCARDO 

Che  il  diavol  se  li  porti! 
Non  vò  matto  diventar!. 

(Maurizio  raggiunge  Filipeto  e  lo  conduce  via  a  calci) 


Fine  del  secondo  atto. 


ATTO    TERZO 


Camera  di  Lunardo. 

SCENA  PRIMA 
Lunardo,  Simon    e  Cancian. 

LUNARDO,   SIMON   e   CANCIAN 

(assieme   -    grugnito    d'ira) 

Ah  femene  del  diavolo. 
Parche  ve  gai  crea? 
Ah  vipare,  carnefici! 
A  nu  sti  tiri  qua? 
De  queste  a  nu? 

Sta  sgnesola? 
Sto  intrigo  indiavola? 
Ah  dove  xe  el  castigo 
par  tanta  iniquità? 
Ah  che  a  pensarla  solo... 
Se  me  badassi  a  mi 
glie  tirarave  el  colo. 

LUNARDO 
Cussi.,. 

SIMON 
Cussi... 

CANCIAN 
Cussi... 

(s'alzano   e  passeggiano   con   rabbia) 


—  96  — 

LUNARDO 

Cari  amici  parlemo,  consegemose. 

Co  custie, 

vegnirao  a  dir  el  inerito 

cossa  avemio  da  far? 

Per  la  puta  xe  facile 

e  ò  stabilio. 

Prima  de  tuto  a  monte  el  matrimonio. 

SIMON  e  CANCIAN 

(assieme) 

A  monte,  a  monte. 

LUNARDO 

La  mandare  in  t'un  liogo 

lontana  da  sto  mondo 

e  tuto  xe  finio. 

Ma  la  muger,  paroni 

come  avemio  da  far  per  castigarle 

(a  Cancian) 

Disè  el  vostro  parer. 

CANCIAN 

Mi,  veramente 
son  intriga. 

SIMON 

Podaressimo  ficcarle 
anca  eie  in  un  ritiro: 
se  se  poi  cussi  sbrigar. 

LUNARDO 

(grugnito  dubitativo) 
Hm! 

CANCIAN 

Sì,  un  caenazzo,  quattro  muri 
se  se  poi  cussi  sbrigar. 


—  97  — 

SIMON  e  CANCIAN 

(assieme) 

E  serrarghe  fin  i  scuri 
(larghe  poco  da  magnar 
e  impedirghe,  Cernii,  duri, 
che  non  le   ab  ia    da   parlar. 

LUNARDO 

Che  no  le  abia  da  parlar? 
Veci  cari...  sto  castigo 
mi  ve  digo 
in  tre  dì  le  fa  crepar. 

SIMON 
Che  le  crepa! 

LUNARDO 

Eh  andemo,  pò, 

via,  coparle...  proprio  no. 

CANCIAN 

Mo  no  certo,  perchè  za... 
volta  cerca...  zira...  fa... 
senza  done  no  se  sta. 

LUNARDO 

E  un  bon  legno  qualche  volta? 

CANCIAN 
E  se  pò  le  se  rivolta? 

LUNARDO  e  SIMON 
(assieme) 
Revolt  arse? 

CANCIAN 

E  ghe  ne  stae... 


—  98  — 

LUNARDO  e  SIMON 

(assieme) 

Qua  l'amigo  Va  ciapae, 
so  muger  ghe  Yk  petae. 

LUNARDO 
No  so  quala  far. 

SIMON 
Mandela  ai  parenti. 

LUNARDO 
Per  farme  smatar. 

CANCIAN 
Mandela  in  campagna. 

LUNARDO 
Fin  l'erba  la  magna. 

SIMON 

Ben,  feghe  parlar. 

LUNARDO 

Xe  come  al  deserto 
voler  predicar. 

SIMON 

Sereghe  i  abiti, 
sere  lo  zogie 
legnila  al  suto 
mortifichela. 

LUNARDO 
O  prova  luto 
gnente  se  fa. 

SIMON 
O  capio,  caro  amigo,  fé  cussi. 


Come? 

Godevela 

tal  qual  la  xe. 


—  99  — 
LUNARDO 

SIMON 
LUNARDO 


E  capisso  anca  mi 

che  rimedio  purtroppo  no  ghe  ne, 

Mo  parcossa  le  done  tute  quante 

no  è  impastade  de  zucaro  e  de  miei? 

LUNARDO 

Ah  magari!   mo   che   delizie   sante 
che  in  tera  ne  faria  provar  el  ciel. 

SIMON 

Dir  che  in  cielo  gh'è  anzoli  a  miera 
e  che  fursi  de  femene  ghe  ne, 
e  che  a  farne  beati  qua  zo  in  tera 
a  nu  ne  bastaria  che  i  fusse  tre. 

CANCIAN 

A  che  godi,  che  gioia,  che  contento, 
che  delizia,  che  gusto,  che  piacer! 
Ah  el  saria  de  natura  el  gran  portento 
e  tu  ti  la  voria  sta  gran  muger. 

LUNARDO,  SIMON  e  CANCIAN 
(assieme) 

Ah  no,  no  me  tegno 

la  voi  castigar 

s'anca  dovesse 

precipitar 

e  zo  co  un  bon  legno 

se  anca  credesse  doverla  copar 

zo  voi  pestar! 


—   100  — 

Spaccarghe  la  testa 
e  farghe  la  festa 
schizzarghe  quei  grugni 
a  forza  de  pugni 
e  a  modo  de  mi 
strozzarle  cussi. 

SCENA  SECONDA 
Felice  e  Detti. 

(Felice    entra:    grida    di  meraviglia   degli  uomini   vedendo 
Felice). 

FELICE 

Siori   gentilissimi 
grazie  del  bon  amor. 

LUNARDO 
Oè  digo! 

SIMON  e  CANCIAN 
(assieme) 

Che  insolenza! 
Che  ardir. 

LUNARDO 

Che  prepotenza! 
FELICE 

Li  go  sentii  lustrissimi, 
patroni  colendissimi 
lodarne  de  bon  cuor 
e  coi  più  profondissimi 
inchini  d'umiltà 
mi  vegno  da  de  là. 

CANCIAN 

E  se  vegnuda  qua 

a  sfidarne  in  sto  modo? 


—   101    - 

FELICE 
Cossa  è  sta?  Cossa  ò  fato? 

CANCIAN 

No  me  fé  parlar, 
dona  mata... 

LUNARDO  e  SIMON 

(assieme) 

Brao  Cancian! 
FELICE 
Parie  pur.  Son  qua  apposta. 

CANCIAN 
Vegnì  a  casa  co  mi. 

FELICE 

Sior  no. 

CANCIAN 
Ma  andemo, 
che  cospeto  de  diana... 

FELICE 

Oe  paron  anca  mi 

so  cospetizar  saveu? 

Coss'è!   Chi  me  credeu? 

M'aveu  trova  in  t'un  gatole? 

Songio  la  vostra  sguatera? 

Ste  maniere  se  doperà 

con  una  dona  civil? 

Coss'è  sto  manazzar? 

E  sto  cospetizar? 

Coss'è  sto  alzar  le  man? 

A  mi  cospeti? 

A  mi  manazze? 

Co  una  mia  pari 

ste  manierazze? 

Xe  sti  siori  che  ve  incita? 

Ste  asenae 

ste  bulae 

iinparae  le  ave  da  lori? 

V'à  dà  volta  el  cervelo  sior  Cancian? 

SIMON 

Aveu  sentiu  che  racola? 

LUNARDO 

Ghe  tirarave  el  colo... 
e  el  tase  quel  pandolo... 

FELICE 

Via  no  le  dise  gnente? 
Patroni  riveriti: 
Parlo  co  tutti  tre,  placidamente. 
Se  ave  da  dir,  parie. 

LUNARDO  e  SIMON 

(assieme) 

La  diga  cara  siora... 

FELICE 

Eh  via  tasè  là...  satapri, 

tasè,  orsi   d'inferno 

che  co  sto  modo  che  tratè  le  done 

no  le  ve  poi  amar  in  sempiterno. 

Vegnimo  al  fato,  no 

vegnime  a  dir  el  merito. 

Vegnime  al  fato. 

Sior  Lonardo  so  fia  voi  maridar. 

Gnente  l'à  da  saver,  guai  se  la  T  vede 

piasa  o  noi  piasa  la  lo  ga  da  tor. 

Ma  el  puto  xe  bon 

noi  xe  gnanca  bruto 

l'è  san  dopo  tuto 

el  ghe  piasarà. 

E  seu  ino  Beguro  che  el  gabia  da  piaser? 

E  se  noi  glie  piade,  sior  testa   de  mulo? 
Gavè  una  fia  sola,  par  diana  gavè, 
e  la  sassinè? 

Sior  sì  xe  sta  ben  che  i  se  veda, 
so  mare  no  aveva  coraggio. 
Marina  s'à  raccomanda, 
mi  ò  avuo  l'invenzion  della  mascara, 
mi  el  conte  Riccardo  ò  prega: 
i  s'à  visto  i  s'à  piasso  i  è  contenti 
i  è  beati  i  se  gà  consola. 
(a  Lunardo) 

Vu  la  tera  basar  dovaressi, 
compatibile  è  vostra  muger. 
(a   Simon) 

Xe  laudabile  siora  Marina, 

mi  gò  agido  per  gran  mio  bon  cuor. 

Se  se  omeni  persuadeve, 

se  se  tangari  intestardeve. 

La  puta  è  onesta, 

onesto  è  el  puto, 

nualtre   semo   done  d'onor. 

La  fortuna  v'à  agiutà 

che  una  dona  ave  trova, 

una  dona  de  proposito 

che  no  s'à  mai  spaventa 

e  in  sto  caso  scabrosissimo 

la  gà  tuto  combina 

e  la  gran  bestialità 

che  da  mostri  irragionevoli 

e  con  mezzi  riprovevoli 

stevi  quasi  combinando, 

anca  i  fulmini  sfidando 

sul  più  belo  l'ha  sventa 

e  cussi  senza  far  scandali 

proprio  come  fan  i  anzoli 

da  vergogna  dano  e  biasemo 

quattro  rusteghi  à  salva: 

che  da  resto  se  da  tangheri, 

se  da  esseri  bisbetici 

co  testarda  ingratitudine 

tanto  ben  lo  disprezzo, 

che  ve  vegna  la  tarantola 

l'erbariola,  i  cali,  el  fistolo, 

che  de  cuor  ve  lo  desidero 

e  mi  baio  se  crepe, 

perchè  za  mi  fasso  calcolo 

che  za  gnente  no  pericola 

e  che  el  mondo  no  se  sgangara 

se  anca  el  colo  ve  rompe. 

O  fenio  la  mia  renga, 

el  cielo  sia  lodato: 

tuto  considerato 

applaudì  el  matrimonio  e  l'avocato. 

CANCIAN 

Sentì  mo,  sior  Lunardo... 

siora  Felice 

gavarà  anca  le  so  debolezze 

(sorridendo  soddisfatto  e  superbo) 

ma  qualche  volta  bìa  confessarlo... 
la  xe  pò...  una  gran  dona  de  garbo. 

FELICE 
N'è  vero  sior  Cancian? 

LUNARDO 
Ma  ve  digo  cussi... 

FELICE 

Eh  che  l'è  una  vergogna  sior  grubian! 
Mi!  Mi!  Aspetè  mi... 

(gridandole   dietro) 

LUNARDO 

(in  falsetto   per   lo    sforzo) 

Comandeu  vu   patrona? 

FELICE 

(dalla  porta) 

Sior  sì,  comando  mi. 
(via) 

LUNARDO 
Se  le  vien  no  me  tegno. 

SIMON 
Insomma  za 
voltila,  zirila, 
done  barone 
no  se  ghe  poi, 
o  cole  brute  o  cole  bone 
lore  fa  tuto  quel  che  le  voi. 

ULTIMA  SCENA 
Felice,  Marina,  Margarita,  Lucieta  e  Detti. 

FELICE 

Vele  qua  pentie  contrie 

le   domanda   perdon. 

« 

LUCIETA,  MARINA  e  MARGARITA 

(assieme) 

Grazia    grazia    domandemo 
supplichemo  compassion 
dala   pena  squasi   morte 
se  inchinemo   qua  a  implorar. 

LUNARDO 

(a  Lucieta) 

Cossa  meritaressistu  ti?    Frasconcela? 

FELICE 
No  le  ga  colpa,  parie  co  mi. 

LUNARDO 

Omeni  in  casa 
morosi  sconti? 

FELICE 
Criè  co  mi,  son  causa  mi. 

LUNARDO 
Eh,  andeve  a  far  squartar  anca  vu! 

FELICE 

(ridendo) 

Oe! 

CANCIAN 
Come   parleu  con  mia   muger? 

LUNARDO 
Eh  caro  vu 
non   posso  più. 

MARINA 

(a   Felice) 

Cussi  pulito  la  xe  giustada? 

SIMON 
Anca  vu  siora 
meritaressi   'na   strapazzada. 

MARINA 
Mi  vago  in  leto. 

FELICE 

Spetè  un  pocheto. 

El  poaro  sior  Lunardo 

gaveva  in  corpo  ancora 


-    107  — 

la  coli  ara   in   ritardo, 
e  el  l'à  mandada  fora. 
Desso  che  el  s'à  sfoga 
el  ne  perdona  tuto 
e  se  vegnarà  el  puto 
i  se  maridarà. 
N'è  vero  sior  Lunardo? 

LUNARDO 
Siora  sì,  siora  sì. 

(ribellandosi    improvvisamente) 
Siora  no! 

FELICE,   MARINA  e   MARGARITA 

(assieme) 

Oh! 

MAURIZIO 
Via  de  qua. 

LUCIETA,  FILIPETO,  LUNARDO 

(assieme    piangono) 

Coss'è  sto  fifar,  desgraziada? 

FELICE  e  MARINA 

Oh  basta   cospeto, 
se  un  omo  o  un  putelo? 
co  fa  le  girandole 
volte  e  rivolte. 
Coss'ele   ste  smorfie? 
Coss'è   sti   strambezzi? 
E  sti  putelezzi? 
Disè  e  desdisè! 

MARGARITA 

Mo  gh'intro  anca  mi 
e  digo:    sior  sì, 
se  in  peto  ave  cuor, 
sior  sì,  el  Va  da  tor. 

LUCIETA 

Oh  cielo  che  pene, 
ohimiei  cossa  far? 
Oh  santi  salveme 
salveme   che   affar. 

MAURIZIO 
Ah   striglie,  demoni. 

CANCIAN 

Serpenti,  dragoni. 

SIMON 

Perfina  coi  zighi 
volè  sopraffar. 

RICCARDO 

Non  serve  che  in  piazza 
men  vada  a  diletto 
spettacol  più  gaio 
di  questo  non  v'è. 

LUNARDO 
(che  non  ne  può  più) 

Eh  che  el  la  toga, 
che  el  se  destriga, 
che  el  se  marida 
che  el  se  la  peta 
che  mi  son  agro 
no  posso  più. 

MARGARITA 
Caro  colù. 

(a  Limar  do    scherzando) 

FELICE 

E  se  vegnarà  el  puto 

i  se  maridarà. 

N'è  vero   sior  Lunardo? 

LUNARDO 
(a    Lucieta   amorevolmente) 

Lucieta. 

LUCIETA 
Sior? 

LUNARDO 

Vien    qua. 

LUCIETA 

(accostandosi  bel    bello) 
Vegno. 

LUNARDO 
Te  vustu  maridar? 

(Lucieta   confusa  non  risponde) 
Via  respondi,  te  vustu  maridar? 

LUCIETA 

(tremando) 

Sior  sì,  sior  sì. 

LUNARDO 

Fraschetta, 
ti  l'è  visto  el  novizzo? 

LUCIETA 
Sior  sì. 

LUNARDO 
Sior  Maurizio. 

MAURIZIO 

(ruvido) 

Cossa   ghè? 


LUNARDO 

Via  caro  vecio,  no  me  respondè, 
vegnimo  a  dir  el  merito, 
cussi  da  rustego... 

MAURIZIO 
Bruto   baron...  vien   qua. 

FILIPETO 

(rincuorato) 


Son 


qua. 


MAURIZIO 

Xestu   pentio? 

FILIPETO 

(battendosi  il  petto) 


Sior  si. 


MAURIZIO 

Vara  che  anca  maridà 
ti  e  da  depender  da  mi. 

FILIPETO 
Sior  sì,  sior  sì. 

MAURIZIO 

Siora  Lucieta  v'aceto  per  fia 
e  el  ciel  ve  benedissa. 
Deve  la  man. 

FELICE 
Mo  via  deghe  la  man. 

FILIPETO 
Come  se  fa? 

MARINA  e  FELICE 

(congiungono  le  mani  di  Filipeto   e   di  Lucieta) 

Cussi. 

MARINA 

(commossa) 
Poverazzo ! 

(Lunardo   si  asciuga  gli  occhi) 

MARGARITA 

(commossa) 

Sior  Simon,  sior  Cancian 
se  vu  i  compari. 

SIMON 

(commosso) 

Siora  sì,  semo  qua. 

CANCIAN 
(commosso) 

Col  cuor  in  man. 

LUNARDO 

(commosso) 

Su  via  putì  stè  liegri, 
no  stemo    più   a  fifar... 

(con  voce  soffocata  dalla  commozione) 

Evviva  tutti,  è  ora  de  disnar. 

(Lunardo  con  Margarita,  Simon  con  Marina,  e  Felice  con 
Cancian  e  Riccardo  si  avviano  verso  il  fondo  lentamente 
ed  escono.  Lucieta  rimane  sola  con  Filipeto,  attende  un 
bacio,  ma  egli  non  capisce  e  rimane  indeciso.  Lucieta 
fugge  ridendo  e  Filipeto  la  insegue  e  la  bacia). 


CALA  LA  TELA. 


